อินเดียรายงานผู้ติดเชื้อ 'โอมิครอน' สองราย ผู้เชี่ยวชาญเตือนระวังระบาดระลอกใหม่
India has put on hold plans to restart international flights although it has not imposed a blanket travel ban on any country
NEW DELHI — ทางการอินเดียเผยว่า ผู้ติดเชื้อโอมิครอนสองคนเป็นผู้ชายอายุ 46 และ 66 ปี ซึ่งมาจากต่างประเทศ แต่มิได้เปิดเผยว่าเป็นพลเมืองชาวอินเดียหรือชาวต่างชาติ และว่า ทั้งสองคนมีอาการป่วย "ไม่รุนแรง" โดยได้ขอให้ทุกคนที่ใกล้ชิดกับชายทั้งสองคนนี้เข้ารับการตรวจหาเชื้อแล้ว การค้นพบผู้ติดเชื้อไวรัสโอมิครอนในอินเดียมีขึ้นในขณะที่ตัวเลขผู้ติดเชื้อโคโรนาไวรัสรายวันของอินเดียกำลังลดลงอย่างรวดเร็วเมื่อเทียบกับช่วงที่อินเดียเผชิญการการระบาดอย่างหนักและรุนแรงระลอกที่สองเมื่อเดือนเมษายน เมื่อวันพุธ อินเดียประกาศชะลอแผนการเปิดประเทศรับเที่ยวบินจากต่างชาติตั้งแต่วันที่ 15 ธันวาคม พร้อมทั้งเพิ่มมาตรการตรวจหาเชื้อเมื่อมาถึง และกักตัวนักเดินทางจากประเทศที่มี "ความเสี่ยง" แต่ยังไม่ประกาศห้ามชาวต่างชาติเข้าประเทศเหมือนกับประเทศอื่น ๆ โดยนครมุมไบประกาศใช้มาตรการกักตัวนักเดินทางจากประเทศที่มี "ความเสี่ยง" เป็นเวลา 7 วัน รัฐมนตรีกระทรวงสาธารณสุขอินเดีย ลาฟ อักการ์วัล กล่าวกระตุ้นให้ประชาชนชนอินเดียเข้ารับวัคซีนมากขึ้น โดยระบุว่า "เป็นอาวุธสำคัญในการต่อสู้กับโคโรนาไวรัสและเป็นสิ่งที่อินเดียมีอยู่อย่างมากมาย" ช่วงไม่กี่เดือนที่ผ่านมา อัตราการฉีดวัคซีนในอินเดียชะลอตัวลงมากเนื่องจากความนิ่งนอนใจของประชาชน โดยเฉพาะในกลุ่มผู้ที่ได้รับวัคซีนเข็มแรกไปแล้วแต่ยังไม่กลับไปฉีดเข็มที่สอง เห็นได้จากตัวเลขชาวอินเดียที่ฉีดเข็มแรกแล้ว 84% ของประชากรทั้งหมดที่เข้าข่ายได้รับวัคซีน แต่มีผู้ที่ฉีดเข็มที่สองแล้วเพียง 49%